Folketing
1998-01-29

Derudover ser vi gerne, at dele af forslaget også kommer til at omfatte varebiler og i øvrigt også den interne virksomhedstransport enten ved, at man gør det via et ændringsforslag, eller ved, at ministeren giver tilsagn om, at man ser nærmere på det, så vi kan bruge det i et betænkningsbidrag. I § 1, nr. 10, er der altså for meget blankocheck til ministeren. Jeg erkender problemet med, at man mister statsindtægter, men problemet med at lade staten løbe med indtægterne fra p-afgifterne, betyder jo, at kommunerne mister en væsentlig del af incitamentet til at lave parkeringskontrol. Men jeg er da villig til at drøfte en nærmere udformning af paragraffen, så vi kan føle os sikre på, hvad det er, vi giver bemyndigelse til. I § 1, nr. 11, er der tale om løntilbageholdelse for at inddrive p-bøder. Det er vi med på i det her tilfælde, men vi vil gøre opmærksom på, at det er et princip, som man bestemt ikke kan anvende ukritisk.